**С Ъ О Б Щ Е Н И Е**

ОТ

ИВАЛЕКС - КМ ЕООД, ЕИК 201313085, седалище и адрес на управление: гр. София, ж.к. „Христо Смирненски“, бл. 6, вх. Б, ет. 3, ап.29, представлявано от управител Владимир Костадинов.

Намеренията на възложителят са свързани с „Подравняване и почистване на терен, изграждане на система за капково напояване в землището на с. Веселиново с ЕКАТТЕ 10762, общ. Смядово, обл. Шумен, имот с № 000397“, по плана за земеразделяне, с цел по нататък създаване на биологично чисти овощни градини с насаждения от орехи на обща площ от 511,850 дка.

Намеренията на земеделския производител е да отглежда орехи, съобразено с всички норми с иновативни подходи и практики в земеделието, като се планира да бъде извършено подравняване и почистване на имот с № 000397 и площ 511,850 дка, находящ се с. Веселиново, общ. Смядово, обл. Шумен и изграждане на система за капково напояване. За целта ще бъдат запълнени ровини и неравности, подравнени бобуни. Ще бъдат извадени камъни и подготвен терена за трасиране. Ще бъдат изкоренени няколко дървета от вида джанки и круши. Ще бъдат премахнати храсти от вида глог и шипка. Изсъхнали клони и растителност ще бъде отстранена. Теренът ще бъде почистен и подравнен за създаване на благоприятни условия за засаждане, съобразно всички норми с иновативни подходи и практики в земеделието и изграждането на система за капково напояване.

За водоизточник ще бъде използван резервоар, разположен в границите на имота. Поливната вода ще бъде доставяна с помощта на електрически помпен агрегат захранван от генератор и черпещ вода от резервоара. Посредством тръбопровод, водата ще се подава към филтърна група, след което под налягане, ще се отправя по транспортни водопроводи към съответните напоителни участъци.

Инвестицията, която е обект на инвестиционното предложение ще се извърши в землището на с. Веселиново с ЕКАТТЕ 10762, общ. Смядово, обл. Шумен, имот с № 000397, по плана за земеразделяне, с площ от 511,850 дка, с начин на трайно ползване необработваема земя, осма категория земеделска земя. Не засяга в близост защитени територии и територии за опазване на обектите на културното наследство. Имотът е собственост на „Хипи Строй Инвест“ ЕООД с ЕИК 119668317, представлявано от Георги Иванов Попов и отдадено под наем на възложителят „Ивалекс – КМ“ ЕООД с ЕИК 201313085, представлявано от Владимир Костадинов чрез сключен Договор за наем от дата 23.04.2014 г.

 **УПРАВИТЕЛ: /П/**

**ВЛАДИМИР КОСТАДИНОВ**